11 vas oor begrafnis-skietery | Maroela Media
Boshego Joel Seloga se dienspistool wat op die toneel by die in Jane Furse, Limpopo, begrawe is (Foto verskaf deur SAPD)
"Die oorledene is uitgeken as ao Boshego Joel Seloga," het kol. Ronel Otto, woordvoerder van die polisie, gesê. "Hy was by Hlogotlou-polisie gestasioneer, maar was ook betrokke by die Groblersdal-sporingseenheid."
'n Gesamentlike span van misdaadintelligensie, speurders, misdaadvoorkoming en die blitspatrollie het reageer en die 11 verdagtes is deur die loop van Saterdagaand en Sondagoggend in hegtenis geneem. "Tien mans en 'n vrou, tussen 26 en 48 jaar oud, is in hegtenis geneem."
Otto het gesê Seloga se dienspistool, waarmee hy in die kop geskiet is, is op die toneel gevind waar dit begrawe is.
Die verdagtes sal hierdie week in die hof verskyn.
Maroela Media het vroeër berig die 57-jarige adjudant-offisier was deel van 'n groep polisiebeamptes wat kollegas van Noordwes bygestaan het om 'n misdadiger, wat verantwoordelik is vir verskeie misdade wat in die Brits-area, aan te keer. Beamptes het die verdagte opgespoor waar hy in Madibong naby Jane Furse die begrafnis bygewoon het van 'n gemeenskapslid wat verlede week doodgeskiet is. Die verdagte het begin skree en lede van die gemeenskap het die polisiebeamptes vir misdadigers aangesien. Die polisiebeamptes het gevlug, maar Seloga kon nie wegkom nie. Lede van die gemeenskap het sy dienspistool gegryp en hom in die kop geskiet. Hy is op die toneel dood.
Die LUR vir veiligheid en die provinsiale polisiekommissaris sal die beampte se naasbestaandes Maandag besoek.
Het hulle regtig gedink die polisie is misdadigers of het die spul net hulle maatjie beskerm…
"Jungle justice" ? Van wanneer af word daar sommer net links en regs geskiet. Ek het vergeet ons leef in 'n piesangrepubliek.